**Országház**

A következő feladatban egy az országházról szóló weboldalt kell készítenie a minta szerint. A feladat megoldása során a következő állományokat kell felhasználnia: orszaghaz.css, logo.png, cimer.png, dunai\_latkep.jpg, epitkezes.jpg, ajtokeret.jpg, kocsipke.jpg, futes.jpg, flag.png. Ahol a feladat másként nem kéri, a formázási beállításokat az orszaghaz.css stílusállományban végezze el!

1. Hozzon létre HTML oldalt orszaghaz.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „Az Országház leírása” legyen!
3. A weboldal fejrészében helyezzen el hivatkozást az orszaghaz.css stíluslapra!
4. Állítsa be a stíluslapon, hogy a weboldal háttérszínének kódja f9f5ec, a betűk színének kódja 735637 legyen!
5. Alakítsa ki a weboldal fejrészét:
   * Hozzon létre egy keretet (div), azonosítója legyen: header.
   * Az így létrehozott kereten belülre illessze be a logo.png képet. A kép azonosítója legyen: header-logo.
   * A címer elhelyezéséhez hozzon létre a header azonosítójú kereten belül, a logó után egy újabb keretet header-cimer azonosítóval.
   * A header-cimer azonosítójú kereten belülre szúrja be a cimer.png képet, a képnek adja a cimer azonosítót!
6. A tartalomhoz a fejléc alatt hozzon létre egy keretet content azonosítóval. Az így létrehozott keretbe másolja be az UTF-8 kódolású forras.txt állomány tartalmát!
7. Alakítsa ki a címet, alcímeket és formázza meg a stíluslapon definiált h1, h2 stílusokkal! A weboldal címe („Az Ország Háza”) 1-es szintű címsor, az alcímek („Az Országház építése”, „Az épület külső megjelenése és stílusa”, „Fűtés és légkondicionálás”) pedig 2-es szintű címsorok legyenek!
8. Módosítsa a stílusbeállításokat a stíluslapon úgy, hogy az 1-es címsor betűmérete 24 pontos legyen, a 2-es címsor betűmérete 16 pontos legyen és félkövér.
9. Alakítsa ki az első bekezdést:
   * Az „Az Ország Háza” cím alá hozzon létre egy keretet és rendelje hozzá a description stílus osztályt!
   * Az így létrehozott keretbe szúrja be a dunai\_latkep.jpg képet. Állítsa be úgy a képet, hogy a helyettesítő szöveg „Dunai látkép” legyen. Ha a kép fölé visszük az egeret ugyanez a felirat jelenjen meg.
   * A kép alatt hozzon létre egy bekezdést a magyarázó szöveghez!
   * Módosítsa a description stílusosztályt úgy, hogy a megjelenített szöveg sorkizárt legyen!
10. A második bekezdés kialakítása hasonló:
    * Hozza létre a keretet a description stílus osztály felhasználásával!
    * Szúrja be az epitkezes.jpg és az ajtokeret.jpg képeket!
    * Az ajtókeret képhez állítson be „in-line” stílust: az ajtókeret a szöveg jobb oldalán jelenjen meg!
    * Hozza létre a bekezdést a szöveg számára!
11. A harmadik és a negyedik bekezdést a 9-es pontban leírtak szerint kell létrehoznia:
    * A harmadik kép: kocsipke.jpg.
    * A negyedik kép: futes.jpg.
12. A lábléchez a content azonosítójú keret alatt hozzon létre újabb keretet. A keret azonosítója legyen: footer! A forráshoz hozzon létre hivatkozást, az URL megtalálható a forras.txt állományban! A stílusállományban hozzon létre beállítást, amivel a hivatkozás színe minden esetben megegyezik a többi szövegrész színével.
13. Állítson be a content azonosítójú kereten belüli minden képhez egy 3 képpont vastag, barna (a betűk színével megegyező) keretet.

**Minta:**

****